लगभग सभी अग्रणी चैनलों ने कम समय में ज्यादा खबर देने के इस फॉर्मेट को अपनाया और 100 खबर देने के प्रोग्राम उनकी प्रोगामिंग लिस्ट का हिस्सा बन गए. कुछ चैनल तो अलग कर गुजरने में -मूर्खता- की हद को पार कर गए. वे 200 खबर देने का फॉर्मेट ले आए. फिर इसी फार्मेट को तोड़कर दिखाने की कोशिशें शुरु हुईं. यानी 5 मिनट में 25 खबर देख लो. 10 मिनट में 50 खबर देख लो आदि-आदि. मेरी समझ से 200 खबर दिखाने में लोचा ये रहा कि आप खबरों की इतनी हद से ज्यादा bombardment इतनी जल्दी-जल्दी कर देते हैं कि दर्शक खबर को समझे, उसे आत्मसात करे, इससे पहले ही बुलेट की रफ्तार से वह खबर रफू-चक्कर हो जाती है. लेकिन ठीक है. ऐसे प्रोग्राम भी चले- चल रहे हैं.